হংসল মেহতা
হংসল মেহতা একজন ভারতীয় চলচ্চিত্র পরিচালক, লেখক, অভিনেতা ও প্রযোজক। তিনি টেলিভিশন অনুষ্ঠান খানা খাজানা (১৯৯৩-২০০০) দিয়ে তার কর্মজীবন শুরু করেন এবং পরবর্তীকালে জয়তে (১৯৯৯), দিল পে মাত লে ইয়ার!! (২০০০), ও ছল (২০০২) চলচ্চিত্র পরিচালনা করেন। তিনি শাহিদ (২০১৩) চলচ্চিত্র পরিচালনার জন্য সর্বাধিক পরিচিত, এই কাজের জন্য তিনি শ্রেষ্ঠ পরিচালনা বিভাগে জাতীয় চলচ্চিত্র পুরস্কার অর্জন করেন। এরপর তিনি সিটি লাইটস (২০১৪), আলীগড় (২০১৬), সিমরান (২০১৭), ওমের্তা (২০১৮) ও স্ক্যাম ১৯৯২ (২০২০) পরিচালনা করেন।